Vyhodnotenie pripomienkového konania 
Návrh nariadenia vlády Slovenskej republiky o technických požiadavkách na spätné zrkadlá pre poľnohospodárske kolesové traktory a lesné kolesové traktory
Spôsob pripomienkového konania: skrátené (od 27. 1. 2005 do 11. 2. 2005)
Zoznam oslovených subjektov: Úrad vlády Slovenskej republiky, Úrad vlády Slovenskej republiky – Inštitút pre aproximáciu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR, minister hospodárstva SR Pavol Rusko, podpredseda vlády SR pre európsku integráciu, ľudské práva a menšiny Pál Csáky, Ministerstvo zahranièných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov: 31

Subjekty, ktoré nemali pripomienky:  Úrad vlády Slovenskej republiky, Ministerstvo obrany SR, Národná banka Slovenska, Úrad priemyselného vlastníctva SR, Ministerstvo spravodlivosti SR, Ministerstvo školstva SR, Ministerstvo zdravotníctva SR, Správa štátnych hmotných rezerv SR, Štatistický úrad SR, Úrad geodézie, kartografie a katastra SR, Protimonopolný úrad SR, Ministerstvo kultúry SR, Ministerstvo životného prostredia SR, Úrad pre štátnu službu, Úrad pre verejné obstarávanie, Úrad jadrového dozoru SR, Generálna prokuratúra SR, Ministerstvo práce, sociálnych vecí a rodiny SR, Ministerstvo zahraničných vecí SR.

Počet vznesených zásadných pripomienok:  -
akceptovaných: -
čiastočne akceptovaných: -
neakceptovaných: -
neaktuálnych: -

Poznámka: návrh aproximačného nariadenia bol prepracovaný na náklade všeobecných pripomienok uplatnených Legislatívnou radou vlády na rokovaní dňa 28.6.2005 k obdobným aproximačným nariadeniam vlády.

		Vyhodnotenie pripomienkového konania				
Por.č.	Rezort	Pripomienka
(uvádza sa pôvodné označenie paragrafov tak, ako boli v návrhu nariadenia, ktorý bol predmetom pripomienkového konania)	Typ	Spô-sob vybavenia.	Dôvod neakceptovania/poznámka
(uvádza sa označenie paragrafov tak, ako sú uvedené v navrhovanom znení návrhu nariadenia)	
	UNMS SR	Z predloženej tabuľky zhody k § 1 ods. 2 nie je zrejmé, prečo sa uvedené motorové vozidlá definujú ako „zvláštne“ a nie ako „každé“ tak, ako je uvedené v čl. 1 bod 1 smernice.	O	A	Upravené v § 2 písm. a).	
	Ministerstvo financií SR	Návrh je potrebné zosúladiť s Legislatívnymi pravidlami vlády SR.	O	A	Upravené.	
	Ministerstvo vnútra SR	K úvodnej vete: vzhľadom na skutočnosť, že § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády SR nebolo nikdy novelizované, je potrebné vypustiť slová „v znení neskorších predpisov“.	O	N	Upravené podľa záverov LRV; § 2 ods. 1 zákona č. 19/2002 Z. z. bol viackrát novelizovaný.	
		K § 5: slová „dňom vyhlásenia“ je potrebné nahradiť slovami „1. marca 2005“, pretože vykonávací predpis by mal nadobudnúť účinnosť spolu so zákonom, na základe ktorého bol vydaný.	O	Neaktuálne	Termín účinnosti sa navrhuje na 1. marec 2006.	
	Ministerstvo pôdohospodárstva SR	Vo všeobecnej časti dôvodovej správy odporúčame vyňať vplyv na podnikateľské prostredie a v novej vete uviesť, že materiál má vplyv na podnikateľské prostredie. Dôsledná aplikácia bodu 2 čl. 1 smernice 98/40/ES, ktorou sa prispôsobuje technickému pokroku smernica 74/346/EHS bude mať dopad na všetky traktory používané v lesníctve, pretože nespĺňajú podmienky a bude ich potrebné prispôsobiť.	O	N	Nariadenie vlády sa týka typového schvaľovania traktorov; netýka sa traktorov už evidovaných, ktoré sú v prevádzkované v premávke na pozemných komunikáciách.	
	Úrad vlády SR – Inštitút pre aproximáciu práva	V § 2 a v § 3 návrhu aproximačného nariadenia používate odkaz v zmysle § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov na prílohu smernice  Rady 74/346/EHS. 
Zastávame názor, že v tomto konkrétnom prípade nie je možné použiť tento odkaz a to z nasledovných dôvodov: 
l. príloha smernice Rady 74/346/EHS v časti 2.1  odkazuje na smernicu Rady  71/127/EHS o zbližovaní práva členských štátov týkajúceho sa spätných zrkadiel motorových vozidiel. V prípade prebratia tohto ustanovenia do nášho právneho poriadku je potrebné odkázať na ustanovenie vnútroštátneho právneho predpisu, do ktorého je smernica Rady  71/127/EHS prebratá. 
2. príloha  smernice Rady 74/346/EHS v časti 2.5 „Zorné pole“  upravuje danú problematiku tak pre členské štáty, v ktorých sa jazdí vpravo, ako aj pre členské štáty, v ktorých sa jazdí vľavo. Členský štát sa riadi tým ustanovením, ktoré sa na neho vzťahuje. 
V zmysle  uvedeného žiadame zrušiť v § 2 a v § 3 návrhu aproximačného nariadenia odkaz v zmysle § 3 ods. 3 zákona č. 19/2002 Z. z. a prebrať do návrhu aproximačného nariadenia aj prílohu smernice Rady 74/346/EHS.	O

O	A

N	Znenie § 3 je upravené.

Ide o schvaľovanie technickej spôsobilosti vozidla ES, štátny dopravný úrad môže udeliť typové schválenie vozidlám, ktoré budú uvedené do prevádzky v členskom štáte, v ktorom sa jazdí vpravo ako aj v štáte, v ktorom sa jazdí vľavo. 	
		Čl. 3 smernice Rady 74/346/EHS : „ Žiaden  členský štát nesmie odmietnuť registráciu alebo zakázať predaj, uvedenie do prevádzky alebo používanie traktorov z dôvodu, ktorý sa týka spätných zrkadiel, ak tieto vyhovujú požiadavkám uvedeným v prílohe“ považujeme za neprebratý. V § 3 ods. 1 návrhu síce uvádzate, že Štátny dopravný úrad nesmie zamietnuť žiadosť o udelenie typového schválenia ES vozidla alebo typového schválenia vozidla pre typ traktora z dôvodu týkajúceho sa spätných zrkadiel, ale neuvádzate zákaz odmietnutia registrácie alebo predaja z týchto dôvodov, tak ako to požaduje čl. 3 smernice Rady 74/346/EHS. Žiadame prebrať čl. 3 smernice Rady 74/346/EHS.	O	A	Upravené v § 5.	
		Zároveň žiadame doplniť §3 ods. 1 návrhu aproximačného nariadenia v zmysle čl. 2 smernice Komisie 98/40/ES, ktorou sa prispôsobuje technickému pokroku smernica Rady 74/346/EHS  o povinnosť „vydať osvedčenie o schválení typu“. 	O	A	Vecne je to obsiahnuté v § 4 ods. 1.	
		Čl.5 ods. 2 smernice uvádza povinnosť členského štátu oznámiť Európskej komisii znenie hlavných opatrení vnútroštátneho práva prijatých v tej oblasti, ktorej sa týka táto smernica. Je potrebné uviesť orgán, ktorý oznámenie požadovaných údajov Európskej komisii zabezpečí.	O	A	Upravené v § 6.	
		K   prílohe: Žiadame upraviť citáciu Úradného vestníka  Európskych spoločenstiev v zmysle § 2 ods. 2 zákona č. 416/2004 Z. z. o Úradnom vestníku Európskej únie nasledovne : „Ú.v. ES“.	O	A	Upravené.	
		K doložke zlučiteľnosti: Bod 3 doložky zlučiteľnosti navrhujeme doplniť: „ Z gestorstva smerníc vyplýva pre SR povinnosť transponovať smernicu Európskeho parlamentu a Rady 74/346/EHS  najneskôr do l. mája 2004“.	O	A	Upravené.	
		Bod 4 doložky zlučiteľnosti navrhujeme doplniť o smernicu Rady 71/127/EHS o zbližovaní práva členských štátov týkajúceho sa spätných zrkadiel motorových vozidiel v platnom znení, o smernicu Rady 74/150/EHS o aproximácii právnych predpisov členských štátov o typovom schválení kolesových poľnohospodárskych a lesných traktorov v platnom  znení.	O	A	Doplnené.	
Vysvetlivky k skratkám v tabuľke:
Z – zásadná		A – akceptovaná	 		ČA – čiastočne akceptovaná		N - neakceptovaná
O - obyčajná